«Теміртау қаласы әкімдігі Теміртау қаласының білім беру бөлімінің

№19 «Ақтілек» бөбекжайы

мемлекеттік коммуналдық қазыналық кәсіпорны

№9«Балдәурен» Ортаңғы топ.

Ашық оқу қызметі бойынша тақырыптық сабақ

Білім беру саласы: «Шығармашылық» Бөлімі: Жапсыру

Тақырыбы: «Балапан»

 Тәрбиеші: Аблакимова Ш.Р

**Білім беру саласы:** «Шығармашылық»

**Бөлімі:** Жапсыру

**Тақырыбы:** «Балапан»

 **Мақсаты:** Педагогикалық процессті ересектердің балалармен бірлескен іс- әрекеті мен баланың өз бетінше еркін іс-әрекеті негізінде құру. Зейінді белсендіру, ынталандыру тәсілін енгізу арқылы балалардың жұмысқа қабілеттерін көтеру, баламен қарым-қатынаста және жұмыс істеуде баланың қызығушылығын және белсенділігін жоғарылату.

* *Балалар үшін мақсат:* мәнерлі бейне мен жапсыру әрекеттерінің сюжетін құруда эстетикалық талғамын қалыптастыру.
* *Дамытушылық:* көз мөлшерін, қолдың ұсақ моторикасын, бейнелі логикалық ойлауын,ақыл ойын, шығармашылық қабілеттерін дамыту.
* *Білімділік:* мақта дискісімен жұмыс істеу дағдыларына баулу, Үлгіге сүйене отырып дайын пішіндерден бейнелерді жапсыру әдістеріне үйрету.
* *Тәрбиелік:* балалардың жағымды көңіл күйін тудыру, жасаған жұмысынан қуаныш алуға тәрбиелеу.

***Құралдар мен көрнекіліктер:*** табиғи материалдар: мақта дискілері, желім ПВА, түрлі түсті картон, құрғақ және дымқыл майлықтар, тауық, балапан,үйрек суреті, үйшік, ағаш бейнесі.

*Сөздік жұмысы:* балапан, дала құстары, үй құстары.

Билингвальдік компонент: құстар-птицы, балапан-цыпленок.

*Алдын ала жүргізілген жұмыстар*: мақта дискілерін бояу, кептіру, құстар туралы әңгімелесу.

**Шаттық шеңбері:**

Қуан, шаттан, алақай!

Қуанатын күн келді.

Күліп шықты күн бүгін,

Қайырлы таң!

Қайырлы күн!

*Балалар мәтін бойынша сөздерді қайталап, бір бірімен амандасады.*

**Оқу қызмет барысы:**

Сурет бойынша әңгімелеу: дала құстары мен үй құстарын ажырату,айырмашылықтарын әңгімелеу.Тауықтың шөжесі балапанмен балаларды сурет бойынша таныстыру.

Ғажайып сәт:

Шықырлаған дауыс естіледі.

-Үлкен жұмыртқаның ішінен балапан шығады.

-Балалар кім келгенін білесіңдер ме?

-Балапан қандай құс?

-Балапанның мамығы жұмсақ па әлде қатты ма?

-Ол қайда өмір сүреді?

-Кәне балалар балапанмен амандасайықшы?

-Сәлеметсің бе, балапан! Здраствуй

-Балапан сен қайдан жүрсің?

-Мен өзімнің бауырларымнан адасып,ұйықтап қалыппын.

-Сендер маған көмектесесіңдер ме?

-Балалар қуана келіседі.

-Жарайды балапан, онда сенің бауырларыңды мына жақтан тауып көрейік.

-Балапан сенің бауырларыңды ауладан үйшік немесе ағаштардың жанынан іздеп көрейік, мүмкін сол жақта болар.

-Ондай болса менімен бірге жүріңдер.

-Бірақ балалар тыныштық сақтау тиіс, әйтпесе құстарды қорқытып ұшырып аламыз.

Музыка әуені қосылып, құстардың дыбыстары тыңдатылады.

-Сендерге құстардың ән салғаны ұнады ма? Құстарды ренжітуге болмайды.

- Оларға қамқор болу тиіспіз, естеріңе сақтаңдар. Ал біз құстарға қандай қамқор жасай аламыз?

-Балалар құстарға көп рахмет айтайық, олар бізге керемет ән орындап берді.

-Ой балалар аулада үйшік жанында отырып қалдық қой. Енді көңілімізді көтеру үшін ойын ойнайық.

Қозғалмалы ойын: «Балапандар»

Тәрбиешінің іс-әрекеті:

-Менде бір ой бар, тыңдаңдаршы. Біз өз қолымызбен балапанның бауырларын жасап берейік. Балаларды жұмыс үстеліне шақыру.Жұмыс барысын түсіндіру.

-Жұмысты бастамас бұрын қолымызды жұмысқа дайындап алайық.

Массаж: саусақтар мен жаттығу жасау.

***«Бес саусақ»***

Оң қолымда бес саусақ, Сол қолымда бес саусақ.

Қосып едім екеуін, Болып шықты он саусақ. (Балалар сергіту сәтін орындайды)

Тәрбиеші жұмыс барысын түсіндіріп өтеді.

-Енді жұмысқа кірісейік.

-Картондардан таңдап алыңдар.

-Сары түсті мақта дискісін дайындап аламыз.

-Екі бөлікке бөлінген дөңгелекті дайындаймыз.

-Желімді көк түсті картонға жағамыз. Жаққан желімнің үстіне мақта дискісін орналастырамыз.

-Енді желімді дөңгелек пішіннің астына аяқтарын жапсырамыз.

-Балалар берілген тапсырмаға қуана кіріседі:

Балалар үстелге келіп отырады. Балалар керек жабдықтарын дайындайды.

Картондардан таңдап алады.

Сары түсті мақта дискісін дайындайды.

Екі бөлікке бөлінген мақта дискісін дайындайды. Желімді ұқыпты жағып, жұмысты орындайды. Құрғақ майлықты қолданады, кішентай үш бұрышты жапсырамыз. Ол аяғы болады. Балалардың ұқыпты жұмыс жасауын қадағалау.

Жұмысты аяқтау.

-Балалар балапанға жасаған жұмыстарын табыстайды.

-Рахмет, балалар сендер, маған бауырларымды тауып бердіңдер.

-Сау болыңдар (Балапан қоштасады. Балалар балапанға сыйлықтарын сыйлайды)



